proxectonos/corpus_dominio_legal_administrativo_tmp huggingface dataset:
RESOLUCIÓN do 19 de xaneiro de 2023 pola que se ordena a publicación do acordo do Consello da Xunta de Galicia polo que se aproba a modificación das relacións de postos de traballo das consellerías de Promoción do Emprego e Igualdade; do Medio Rural; de Política Social e Xuventude, e de Cultura, Educación, Formación Profesional e Universidades.
Consellería de Facenda e Administración Pública — III. Outras disposicións — 23/01/2023

A aprobación da modificación das relacións de postos de traballo das Consellerías de Promoción do Emprego e Igualdade; Medio Rural; Política Social e Xuventude, e de Cultura, Educación, Formación Profesional e Universidades xustifícase polas razóns indicadas no punto primeiro do acordo.
En consecuencia, por proposta da Dirección Xeral da Función Pública da Consellería de Facenda e Administración Pública e unha vez consultadas as organizacións sindicais presentes na Mesa de Negociación e na Comisión de Persoal, o Consello da Xunta de Galicia, na súa reunión do 19 de xaneiro de 2023, adoptou o seguinte acordo:
Primeiro. Aprobar a modificación das relacións de postos de traballo das consellerías de Promoción do Emprego e Igualdade; do Medio Rural; de Política Social e Xuventude, e de Cultura, Educación, Formación Profesional e Universidades, nos termos que se sinalan no anexo a este acordo, en desenvolvemento das ordes da Consellería de Facenda do 22 de novembro de 2019 pola que se convocaron procesos selectivos extraordinarios de consolidación para o ingreso na categoría 004 do grupo I, titulada/o superior (DOG nº 225, do 26 de novembro); categoría 007 do grupo II, titulada/o de grao medio (DOG nº 225, do 26 de novembro), e categorías 002 e 062 do grupo III (DOG nº 224, do 25 de novembro), de persoal laboral fixo da Xunta de Galicia.
Segundo. Ordenar a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 19 de xaneiro de 2023, relativo á aprobación da modificación das consellerías de Promoción do Emprego e Igualdade; do Medio Rural; de Política Social e Xuventude, e de Cultura, Educación, Formación Profesional e Universidades, coa finalidade de cumprir o dito acordo, de conformidade coa Orde da Consellería de Facenda do 8 de xaneiro de 2020 sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no
Diario Oficial de Galicia
como anexo a esta resolución.
Santiago de Compostela, 19 de xaneiro de 2023
RESOLUCIÓN do 12 de xaneiro de 2023 pola que se publican as subvencións concedidas ao abeiro da Orde do 26 de abril de 2022 pola que se establecen as bases reguladoras para a concesión, en réxime de concorrencia competitiva, das subvencións para o fomento da comercialización da artesanía galega e se convocan para o ano 2022 (código de procedemento IN201G, Diario Oficial de Galicia número 93, do 13 de maio).
Vicepresidencia Primeira e Consellería de Economía, Industria e Innovación — III. Outras disposicións — 23/01/2023

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 25 das bases reguladoras da orde, procédese á publicación das subvencións concedidas por resolución da Vicepresidencia Primeira e Consellería de Economía, Industria e Innovación.
Norma reguladora: Orde do 26 de abril de 2022 pola que se establecen as bases reguladoras para a concesión, en réxime de concorrencia competitiva, das subvencións para o fomento da comercialización da artesanía galega e se convocan para o ano 2022 (código de procedemento IN201G).
Crédito orzamentario: 265.000 €.
Aplicacións orzamentarias: 06.03.751A.770.3–06.03.751A.761.5–06.03.751A.781.4.
Santiago de Compostela, 12 de xaneiro de 2023
CORRECCIÓN DE ERROS. Orde do 15 de marzo de 2023 pola que se determinan as federacións deportivas que teñen que presentar informe de auditoría das contas anuais de 2022 e auditorías operativas.
Vicepresidencia Segunda e Consellería de Presidencia, Xustiza e Deportes — III. Outras disposicións — 29/03/2023

Advertido erro na orde publicada no
Diario Oficial de Galicia
número 58, do 23 de marzo de 2023, procede facer a seguinte corrección:
Na páxina 19807, no artigo 5.2, onde di:
«O prazo de presentación dos informes de auditoría, nos termos establecidos nesta orde, abrirase a partir do día seguinte ao da publicación desta Resolución no
Diario Oficial de Galicia
, e terá como data límite para a súa presentación a do 30 de xullo de 2023».
Debe dicir:
«O prazo de presentación dos informes de auditoría, nos termos establecidos nesta orde, abrirase a partir do día seguinte ao da publicación desta orde no
Diario Oficial de Galicia
, e terá como data límite para a súa presentación a do 30 de xullo de 2023».
RESOLUCIÓN do 20 de marzo de 2023, da Dirección Xeral de Emprendemento e Apoio ao Emprego, pola que se publican as subvencións concedidas en virtude da Orde do 29 de setembro de 2022 pola que se establecen as bases reguladoras das subvencións Xempre Emprendemento para apoiar iniciativas de emprendemento, e se procede á súa convocatoria para a anualidade de 2022 (código de procedemento TR880A).
Consellería de Promoción do Emprego e Igualdade — III. Outras disposicións — 29/03/2023

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno,
Ordenar a publicación no Diario Oficial de Galicia das subvencións concedidas ao abeiro da Orde do 29 de setembro de 2022 pola que se establecen as bases reguladoras das subvecións Xempre Emprendemento para apoiar iniciativas de emprendemento, e se procede á súa convocatoria para a anualidade de 2022 (código de procedemento TR880A), que se indican no anexo desta resolución.
As subvencións reguladas nesta orde están financiadas con cargo á aplicación orzamentaria 11.04.322C.770.2 (proxectos 2017 00021 e 2022 00087), por un importe total de 11.089.300,32 €.
Santiago de Compostela, 20 de marzo de 2023
RESOLUCIÓN do 3 de marzo de 2023, da Dirección Xeral de Relacións Laborais, pola que se dispón a inscrición no rexistro e a publicación da acta da Comisión Negociadora do V Convenio colectivo de instalacións deportivas e ximnasios da Comunidade Autónoma de Galicia en que se aproban as táboas salariais 2023-2024-2025.
Consellería de Promoción do Emprego e Igualdade — III. Outras disposicións — 30/03/2023

Visto o texto da acta da Comisión Negociadora do V Convenio colectivo de instalacións deportivas e ximnasios da Comunidade Autónoma de Galicia en que se aproban as táboas salariais 2023-2024-2025, que se subscribiu con data 27 de febreiro de 2023 entre a representación de Aexidega e a representación legal dos traballadores e traballadoras das centrais sindicais CIG, CC.OO. e UGT, e de conformidade co disposto no artigo 90, números 2 e 3, do Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios colectivos, acordos colectivos de traballo e plans de igualdade,
Esta Dirección Xeral de Relacións Laborais
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia (Rexcon), creado mediante a Orde do 29 de outubro de 2010 (DOG nº 222, do 18 de novembro).
Segundo. Dispor a súa publicación no Diario Oficial de Galicia.
Santiago de Compostela, 3 de marzo de 2023
En Santiago de Compostela, ás 11.40 horas do día 27 de febreiro de 2023, na sede do Consello Galego de Relacións Laborais, reúnense as persoas que a continuación se sinalan:
Logo das oportunas deliberacións e debate, as representacións presentes, integrantes da Comisión Negociadora do V Convenio colectivo de instalacións deportivas e ximnasios da Comunidade Autónoma de Galicia,
1º. Os incrementos salariais correspondentes aos anos 2023, 2024 e 2025 serán:
Ano 2023: incremento do 3,6 %.
Ano 2024: incremento do 4 %.
Ano 2025: incremento do 4 %.
O salario para o ano 2026 incrementarase coa diferenza entre o IPC acumulado dos anos 2022, 2023, 2024 e 2025 e os incrementos salariais pactados para estes anos, sen prexuízo do incremento salarial que se pacte para o ano 2026, única e exclusivamente para o cálculo das táboas salariais deste ano 2026, sen xerar ningún tipo de atrasos salariais sobre os anos anteriores.
2º. Con este acordo achéganse as táboas salariais para os anos 2023, 2024 e 2025.
3º. Delegar no persoal habilitado do Consello Galego de Relacións Laborais a realización dos trámites de depósito, rexistro e publicación do presente acordo.
Ao non ter máis asuntos que tratar, levántase a xuntanza, no lugar e data arriba sinalados, ás 12.30 horas, e asinan a presente acta en proba de conformidade.
RESOLUCIÓN do 27 de febreiro de 2023, da Dirección Xeral de Relacións Laborais, pola que se dispón a inscrición no rexistro e a publicación da acta da Comisión Negociadora do VII Convenio autonómico de Pompas Fúnebres de Galicia en que acordan prorrogar o convenio colectivo ata o 31 de decembro de 2023.
Consellería de Promoción do Emprego e Igualdade — III. Outras disposicións — 30/03/2023

Visto o texto da acta da Comisión Negociadora do VII Convenio autonómico de Pompas Fúnebres de Galicia en que acordan prorrogar o Convenio colectivo de Pompas Fúnebres de Galicia ata o 31 de decembro de 2023, que se subscribiu con data do 2 de febreiro de 2023 entre a representación de Agesef e Fegaserfu e a representación legal dos traballadores e traballadoras das centrais sindicais UGT, CC.OO. e CIG, e de conformidade co disposto no artigo 90, números 2 e 3, do Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios colectivos, acordos colectivos de traballo e plans de igualdade,
Esta Dirección Xeral de Relacións Laborais
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia (Rexcon), creado mediante a Orde do 29 de outubro de 2010 (DOG nº 222, do 18 de novembro).
Segundo. Dispor a súa publicación no Diario Oficial de Galicia.
Santiago de Compostela, 27 de febreiro de 2023
En Santiago de Compostela, ás 11.00 horas do día 2 de febreiro de 2023, na sede de Consello Galego de Relacións Laborais, reúnense as persoas que a seguir se sinalan.
O motivo da xuntanza é continuar a negociación do VII Convenio colectivo autonómico de Pompas Fúnebres de Galicia.
Logo das oportunas deliberacións e debate, procede reflectir en acta o seguinte acordo:
As representacións de Agesef e Fegaserfu, pola parte empresarial, e as representacións de UGT e CC.OO., pola parte sindical, acordan prorrogar o Convenio colectivo de Pompas Fúnebres de Galicia ata o 31 de decembro de 2023, coa suba salarial dun 6,2 %.
As partes acordan delegar no persoal habilitado do Consello Galego de Relacións Laborais a realización dos trámites de rexistro, depósito e publicación oficial deste acordo.
A representación sindical da CIG non asina o presente acordo ao entender que resulta insuficiente xa que, despois de varios anos en que os traballadores viviron unha pandemia e cunha gran carga de traballo tanto física como psíquica, considera necesario abordar a negociación dun novo convenio na súa totalidade.
Ao non ter máis asuntos que tratar, levántase a xuntanza, no lugar e na data arriba sinalados, ás 12.00 horas.
RESOLUCIÓN do 21 de marzo de 2023, da Dirección Xeral de Ordenación e Innovación Educativa, pola que se designan os membros e se fai pública a composición do xurado que seleccionará, analizará e valorará as solicitudes das persoas aspirantes aos premios extraordinarios de formación profesional de grao superior correspondentes ao curso 2021/22.
Consellería de Cultura, Educación, Formación Profesional e Universidades — III. Outras disposicións — 30/03/2023

A Orde da Consellería de Cultura, Educación, Formación Profesional e Universidades do 7 de marzo de 2023, pola que se convocan os premios extraordinarios de formación profesional de grao superior da Comunidade Autónoma de Galicia correspondentes ao curso 2021/22 (Diario Oficial de Galicia núm. 55, do 20 de marzo), establece no seu artigo 11 que, para a selección, análise e valoración das solicitudes, a persoa titular da Dirección Xeral de Ordenación e Innovación Educativa designará un xurado de selección composto por un presidente ou unha presidenta e ata un máximo de seis vogais, coa categoría de subdirector/a xeral, xefe/a de servizo ou inspectores e inspectoras de Educación.
De conformidade co establecido no citado artigo 11 e na disposición derradeira primeira da citada Orde do 7 de marzo de 2023,
Designar os membros do xurado de selección que deberá seleccionar, analizar e valorar as solicitudes das persoas aspirantes aos premios extraordinarios de formación profesional de grao superior correspondentes ao curso 2021/22 e facer pública a súa composición, que é a que figura a seguir:
– Titulares:
Presidente: Manuel Enrique Prado Cueva, subdirector xeral de Inspección e Avaliación do Sistema Educativo, por delegación da directora xeral de Ordenación e Innovación Educativa.
Vogais:
Jesús Manuel Rodríguez Buján, subdirector xeral de Cualificacións, Planificación e Xestión da Formación Profesional.
Mónica García Constenla, xefa do Servizo de Programación da Formación Profesional.
Manuel Guerra Fernández, inspector de Educación.
– Suplentes:
Presidenta: Cristina Lesta Íñiguez, subdirectora xeral de Innovación Profesional e Coordinación co Sistema Produtivo.
Vogais:
José Antonio Jardón Bahía, xefe do servizo de Xestión da Formación Profesional.
José Antonio Fernández García, xefe do servizo de Cualificacións e Acreditación de Competencias Profesionais.
Jorge Eduardo Regueiro Tato, xefe do servizo de Relación co Sistema Produtivo, Orientación e Inserción Laboral.
Esta resolución entrará en vigor o mesmo día da súa publicación no Diario Oficial de Galicia.
Santiago de Compostela, 21 de marzo de 2023
RESOLUCIÓN do 21 de decembro de 2022 pola que se publican as subvencións concedidas ao abeiro da Orde da Consellería de Infraestruturas e Mobilidade, do 15 de decembro de 2021, pola que se establecen as bases reguladoras para conceder axudas para a formación no ámbito do transporte por estrada en Galicia e se convocan para 2022.
Consellería de Infraestruturas e Mobilidade — III. Outras disposicións — 02/01/2023

No
Diario Oficial de Galicia
nº 249, do 29 de decembro de 2021, publicouse a Orde da Consellería de Infraestruturas e Mobilidade, do 15 de decembro de 2021, pola que se establecen as bases reguladoras para conceder axudas para a formación no ámbito do transporte por estrada en Galicia e se convocan para 2022.
Mediante a Resolución do 14 de xullo de 2022, da Dirección Xeral de Mobilidade, pola que se conceden as axudas solicitadas ao abeiro da Orde do 15 de decembro de 2021, publicada no DOG núm. 176, do 15 de setembro de 2022, estableceuse o importe de axudas concedidas con base nas solicitudes presentadas para executar o plan formativo.
Unha vez rematada a tramitación de todas as solicitudes que se presentaron, revisada a documentación xustificativa achegada das accións formativas realizadas, e en cumprimento do artigo 15 da Lei 9/2007, do 13 de xuño, de subvencións de Galicia, debe dárselles publicidade ás subvencións concedidas.
De acordo con todo o indicado,
Publicar como anexo as subvencións concedidas no ano 2022 para a formación no ámbito do transporte por estrada en Galicia.
Santiago de Compostela, 21 de decembro de 2022
CORRECCIÓN DE ERROS. Resolución do 19 de decembro de 2022, da Secretaría Xeral Técnica da Vicepresidencia Segunda e Consellería de Presidencia, Xustiza e Deportes, pola que se convocan as probas de aptitude para a obtención do título de xestor administrativo.
Vicepresidencia Segunda e Consellería de Presidencia, Xustiza e Deportes — III. Outras disposicións — 02/01/2023

Advertida a omisión do anexo III da referida disposición, publicada no
Diario Oficial de Galicia
número 246, do 28 de decembro de 2022, cómpre proceder á súa publicación.
EXTRACTO da Orde do 14 de decembro de 2022 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2023 (código de procedemento IN519B).
Vicepresidencia Primeira e Consellería de Economía, Industria e Innovación — III. Outras disposicións — 02/01/2023

BDNS (Identif.): 666171.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Beneficiarios
Concellos da Comunidade Autónoma de Galicia. As solicitudes poderanse presentar individualmente ou de forma conxunta baixo calquera fórmula (agrupación, asociación, mancomunidade, fusión ou calquera outra similar).
Segundo.
Obxecto
Mellora dos servizos e acondicionamento de infraestruturas existentes ou de nova incorporación, co fin de que as empresas radicadas nos parques empresariais de Galicia poidan dispoñer de condicións máis competitivas para desenvolveren a súa actividade económica.
Terceiro.
Bases reguladoras
Orde do 14 de decembro de 2022 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2023 (código de procedemento IN519B).
Publicadas no
Diario Oficial de Galicia
.
Cuarto.
Contía
Importe total da convocatoria: 2.100.949,34 €.
Intensidade das axudas: 80 % do importe total considerado como subvencionable, cun máximo de 120.000,00 € para as solicitudes individuais e de 138.000,00 € para as solicitudes conxuntas.
Quinto.
Prazo de presentación de solicitudes
Un mes contado desde o día seguinte ao da publicación da Orde do 14 de decembro de 2022 no
Diario Oficial de Galicia
.
Sexto.
Outros datos
Poderase anticipar ata o 25 % do importe da subvención concedida.
Santiago de Compostela, 14 de decembro de 2022
RESOLUCIÓN do 27 de marzo de 2023, da Dirección Xeral de Ordenación e Innovación Educativa, pola que se regula o programa plurilingüe no segundo ciclo da educación infantil (Plurinfantil), para o curso 2023/24.
Consellería de Cultura, Educación, Formación Profesional e Universidades — III. Outras disposicións — 31/03/2023

Co obxecto de estender o programa de plurilingüismo ao segundo ciclo da educación infantil para o curso 2023/24, a Dirección Xeral de Ordenación e Innovación Educativa
Primeiro. Que na páxina web da Consellería de Cultura, Educación, Formación Profesional e Universidades (www.edu.xunta.gal) estará dispoñible a regulación e convocatoria de incorporación de centros para participar no programa de ensinanzas plurilingües no segundo ciclo da educación infantil (Plurinfantil) para o curso 2023/24.
Segundo. Que o prazo de presentación de solicitudes será ata o 30 de abril de 2023 e a partir do día seguinte ao da publicación deste anuncio no Diario Oficial de Galicia.
Terceiro. Que os centros que desexen impartir o programa de Plurinfantil deberán facer a correspondente solicitude en liña completando o formulario electrónico dispoñible na aplicación a que se accede no enlace http://www.edu.xunta.es/programaseducativos
Santiago de Compostela, 27 de marzo de 2023
RESOLUCIÓN do 23 de marzo de 2023 pola que se dá publicidade ás bolsas concedidas ao abeiro da Resolución do 27 de xullo de 2022, pola que se establecen as bases reguladoras para a concesión, en réxime de concorrencia competitiva, de bolsas para a realización de estudos no Centro Superior de Hostalaría de Galicia e se procede á súa convocatoria para o curso 2022/23 (código de procedemento TU200A).
Axencia de Turismo de Galicia — III. Outras disposicións — 31/03/2023

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, así como no artigo 18.2 das bases reguladoras da convocatoria,
Facer público no Diario Oficial de Galicia e na páxina web da Axencia de Turismo de Galicia (http://turismo.xunta.gal//) o resultado do proceso de concesión das bolsas de matrícula (bolsas de nova adxudicación) e de renovación para a realización de estudos no Centro Superior de Hostalaría de Galicia para o curso 2022/23, que figuran no anexo I e no anexo II desta resolución.
Santiago de Compostela, 23 de marzo de 2023
RESOLUCIÓN do 27 de marzo de 2023, da Dirección Xeral de Ordenación e Innovación Educativa, pola que se regula o bacharelato de especialización en idiomas (PluriBach), para o curso 2023/24.
Consellería de Cultura, Educación, Formación Profesional e Universidades — III. Outras disposicións — 31/03/2023

Co obxecto de estender o programa de plurilingüismo á etapa posobrigatoria de bacharelato para o curso 2023/24, a Dirección Xeral de Ordenación e Innovación Educativa
Primeiro. Que na páxina web da Consellería de Cultura, Educación, Formación Profesional e Universidades (www.edu.xunta.gal) estará dispoñible a regulación e convocatoria de incorporación de centros para participar no bacharelato de especialización en idiomas (PluriBach) para o curso 2023/24.
Segundo. Que o prazo de presentación de solicitudes será ata o 30 de abril de 2023 e a partir do día seguinte ao da publicación deste anuncio no Diario Oficial de Galicia.
Terceiro. Que os centros que desexen impartir o programa de Pluribach deberán facer a correspondente solicitude en liña completando o formulario electrónico dispoñible na aplicación a que se accede no enlace http://www.edu.xunta.es/programaseducativos
Santiago de Compostela, 27 de marzo de 2023
RESOLUCIÓN do 27 de marzo de 2023, da Dirección Xeral de Ordenación e Innovación Educativa, pola que se fai pública a convocatoria para a incorporación de novos centros docentes á Rede de Centros Plurilingües de Galicia para o curso 2023/24.
Consellería de Cultura, Educación, Formación Profesional e Universidades — III. Outras disposicións — 31/03/2023

Co obxecto de estender o programa de plurilingüismo a novos centros na educación primaria e na educación secundaria obrigatoria, para o curso 2023/24, a Dirección Xeral de Ordenación e Innovación Educativa
Primeiro. Que na páxina web da Consellería de Cultura, Educación, Formación Profesional e Universidades (www.edu.xunta.gal) estará dispoñible a regulación e convocatoria de incorporación de centros para participar no programa de ensinanzas plurilingües na educación primaria e na educación secundaria obrigatoria para o curso 2023/24.
Segundo. Que o prazo de presentación de solicitudes será ata o 30 de abril de 2023 e a partir do día seguinte ao da publicación deste anuncio no Diario Oficial de Galicia.
Terceiro. Que os centros que desexen impartir o programa de plurilingüismo deberán facer a correspondente solicitude en liña completando o formulario electrónico dispoñible na aplicación a que se accede no enlace http://www.edu.xunta.es/programaseducativos
Santiago de Compostela, 27 de marzo de 2023
RESOLUCIÓN do 27 de marzo de 2023 pola que se ordena a publicación do Acordo do Consello da Xunta de Galicia, do 23 de marzo de 2023, polo que se aproba a modificación da relación de postos de traballo da Consellería de Política Social e Xuventude.
Consellería de Facenda e Administración Pública — III. Outras disposicións — 31/03/2023

A aprobación da modificación da relación de postos de traballo da Consellería de Política Social e Xuventude xustifícase polas razóns indicadas no punto primeiro do acordo.
En consecuencia, por proposta da Dirección Xeral da Función Pública da Consellería de Facenda e Administración Pública, e unha vez consultadas as organizacións sindicais presentes na Mesa de Negociación e na Comisión de Persoal, o Consello da Xunta de Galicia, na súa reunión do 23 de marzo de 2023, adoptou o seguinte
Primeiro. Aprobar a modificación da relación de postos de traballo da Consellería de Política Social e Xuventude, nos termos que se sinalan no anexo a este acordo, en desenvolvemento da Orde da Consellería de Facenda, do 4 de novembro de 2019, pola que se convoca o proceso selectivo para o ingreso, pola quenda de acceso libre e promoción interna, no corpo facultativo superior da escala de facultativos de servizos sociais, especialidade psicoloxía, de Administración especial da Administración xeral da Comunidade Autónoma de Galicia, subgrupo A1 (DOG núm. 213, do 8 de novembro).
Segundo. Ordenar a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 23 de marzo de 2023, relativo á aprobación da modificación da relación de postos de traballo da Consellería de Política Social e Xuventude, coa finalidade de cumprir o dito acordo, de conformidade coa Orde da Consellería de Facenda, do 8 de xaneiro de 2020, sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no
Diario Oficial de Galicia
como anexo a esta resolución.
Santiago de Compostela, 27 de marzo de 2023
EXTRACTO da Resolución do 27 de marzo de 2023, da Secretaría Xeral de Medios, pola que se aproban as bases reguladoras para a concesión de axudas económicas, en réxime de concorrencia non competitiva, destinadas a empresas xornalísticas e de radiodifusión, e se convocan para o ano 2023 (código de procedemento PR852A).
Presidencia da Xunta de Galicia — III. Outras disposicións — 31/03/2023

BDNS (Identif.): 684658.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
1. De acordo co establecido no Decreto 71/1999, do 18 de marzo, as beneficiarias destas axudas serán as empresas xornalísticas que publiquen ou difundan informacións, programas, artigos, reportaxes, colaboracións ou seccións que cumpran co obxecto destas axudas e co resto dos requisitos establecidos nesta resolución.
2. As empresas beneficiarias deben acreditar un cadro medio de traballadores en alta de polo menos cinco traballadores e elaborar e difundir toda ou parte da súa produción informativa de forma específica no territorio da Comunidade Autónoma no ano natural anterior ao da convocatoria.
3. Quedan excluídas da concesión de axudas:
a) As empresas que emitan a través do sinal de televisión.
b) As entidades sen personalidade xurídica e/ou sen ánimo de lucro.
Segundo. Obxecto
1. Esta resolución ten por obxecto establecer subvencións ás empresas xornalísticas que, estando debidamente inscritas no Rexistro Mercantil ou no que corresponda segundo a forma empresarial que adopten, realicen a súa actividade informativa orientada a alentar a defensa da identidade de Galicia, a promoción dos seus valores, a normalización da lingua e a defensa da súa cultura, e efectuar a convocatoria para o ano 2023.
2. O procedemento de concesión destas subvencións tramitarase en réxime de concorrencia non competitiva.
Terceiro. Bases reguladoras
As bases reguladoras están establecidas na Resolución do 27 de marzo de 2023, da Secretaría Xeral de Medios, pola que se aproban as bases reguladoras para a concesión de axudas económicas, en réxime de concorrencia non competitiva, destinadas a empresas xornalísticas e de radiodifusión, e se convocan para o ano 2023 (código de procedemento PR852A).
Cuarto. Importe
A concesión das axudas reguladas nesta resolución financiarase con cargo ás aplicacións 04.20.151A.470.1, polo importe de 790.000,00 euros, e 04.20.461A.470.1, polo importe de 1.186.777,00 euros, dos orzamentos xerais da Comunidade Autónoma para o ano 2023, sen prexuízo de ulteriores variacións producidas como consecuencia dunha maior dispoñibilidade orzamentaria nos termos do artigo 31.2 da Lei 9/2007, do 13 de xuño, de subvencións de Galicia.
Quinto. Prazo de presentación de solicitudes
O prazo de presentación de solicitudes será dun mes contado a partir do día seguinte ao da publicación desta resolución no Diario Oficial de Galicia.
Santiago de Compostela, 27 de marzo de 2023
EXTRACTO da Orde do 13 de decembro de 2022 pola que se establecen as bases reguladoras das axudas aos custos derivados da instalación de valados fixos como medida de prevención dos danos que poida ocasionar o lobo e se convocan para o ano 2023 (código de procedemento MT809F).
Consellería de Medio Ambiente, Territorio e Vivenda — III. Outras disposicións — 05/01/2023

BDNS (Identif.): 664732.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Poderanse acoller a estas axudas as persoas físicas ou xurídicas titulares de explotacións gandeiras do tipo de gando bovino, ovino, cabrún, porcino da raza Celta e equino que figuren incluídas no Rexistro Xeral de Explotacións Gandeiras (Rega) de Galicia.
Segundo.
Obxecto
Establecer as bases reguladoras dunha liña de axudas a favor das persoas titulares de explotacións gandeiras afectadas polos ataques do lobo, coa finalidade de fomentar a aplicación de medidas de protección, para o que se incentiva a adquisición de elementos preventivos (valados fixos) dos danos que poida ocasionar esta especie, e convocalas para o ano 2023 (procedemento MT809F).
Terceiro.
Bases reguladoras e convocatoria
Orde do 13 de decembro de 2022 pola que se establecen as bases reguladoras das axudas aos custos derivados da instalación de valados fixos como medida de prevención dos danos que poida ocasionar o lobo e se convocan para o ano 2023 (código de procedemento MT809F).
Cuarto.
Contía
As axudas concedidas ao abeiro desta orde serán financiadas pola Consellería de Medio Ambiente, Territorio e Vivenda cun importe total de catrocentos mil euros (400.000 €).
Subvencionarase a adquisición e instalación de valados fixos:
a) Valados fixos electrificados.
O importe máximo da axuda será de 3,5 € por metro lineal ata un máximo de 1.750 € por valado, IVE excluído.
b) Valados fixos con malla gandeira ou cinexética metálica.
O importe máximo da axuda será de 4,5 € por metro lineal ata un máximo de 4.500 € por valado, IVE excluído.
Quinto.
Prazo de presentación de solicitudes
O prazo de presentación das solicitudes de axuda será dun mes a partir do día seguinte ao da publicación da orde no DOG.
Santiago de Compostela, 13 de decembro de 2022
CORRECCIÓN DE ERROS. Orde do 28 de decembro de 2022 pola que se establecen as bases reguladoras do programa Impacto Autónomo e se procede á súa convocatoria para o ano 2023 (código de procedemento TR890A).
Consellería de Promoción do Emprego e Igualdade — III. Outras disposicións — 05/01/2023

Advertido un erro material na citada orde, publicado no
Diario Oficial de Galicia
número 3, do 4 de xaneiro de 2023, é necesario realizar a seguinte corrección:
No anexo I, na páxina 485, onde di:
«□ Autónomo/a de tempada:
Nº meses de alta ano 2020
Nº meses de alta ano 2021 »
Debe dicir:
«□ Autónomo/a de tempada:
Nº meses de alta ano 2021
Nº meses de alta ano 2022 »
RESOLUCIÓN do 20 de decembro de 2022 pola que se publica o estado de execución do orzamento da Comunidade Autónoma e as súas modificacións, así como a situación da tesouraría e movementos por operacións orzamentarias e extraorzamentarias correspondentes ao segundo trimestre de 2022.
Consellería de Facenda e Administración Pública — III. Outras disposicións — 05/01/2023

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáse publicidade do estado de execución do orzamento da Comunidade Autónoma e das súas modificacións, así como da situación de tesouraría e movementos por operacións orzamentarias e extraorzamentarias correspondentes ao segundo trimestre de 2022, que figuran como anexo a esta resolución.
Santiago de Compostela, 20 de decembro de 2022
EXTRACTO da Orde do 15 de decembro de 2022 pola que se establecen as bases e se regula o procedemento para a concesión, en réxime de concorrencia competitiva, de axudas para investimentos que fomenten a pesca sustentable para tripulantes de buques pesqueiros, cofinanciadas co Fondo Europeo Marítimo e de Pesca (FEMP), e se convoca para o ano 2023 o dito procedemento, tramitado como expediente anticipado de gasto (código de procedemento PE119A).
Consellería do Mar — III. Outras disposicións — 04/01/2023

BDNS (Identif.): 666115.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro. Beneficiarios
Poderán ser beneficiarios das subvencións, sen prexuízo de reunir os demais requisitos establecidos nestas bases, os pescadores enrolados en buques pesqueiros ou, segundo o caso, con titulación que permita desenvolver a actividade pesqueira.
Segundo. Finalidade
As axudas terán como finalidade a primeira adquisición dun buque de pesca.
Terceiro. Bases reguladoras
Orde do 15 de decembro de 2022 pola que se establecen as bases e se regula o procedemento para a concesión, en réxime de concorrencia competitiva, de axudas para investimentos que fomenten a pesca sustentable para tripulantes de buques pesqueiros, cofinanciadas co Fondo Europeo Marítimo e de Pesca (FEMP), e se convoca para o ano 2023 o dito procedemento, tramitado como expediente anticipado de gasto (código de procedemento PE119A).
Cuarto. Importe
Para o ano 2023 as axudas concederanse con cargo á seguinte aplicación orzamentaria, que figura dotada no orzamento de gastos da Consellería do Mar para o ano 2023, e o importe total máximo das subvencións que se concedan no dito exercicio orzamentario é o seguinte:
Aplicación orzamentaria: 15.02.723A.780.0.
Importe: 300.000 € para a adquisición dun buque de pesca.
Quinto. Prazo de presentación de solicitudes
Un mes contado desde o día seguinte ao da publicación da orde.
Entenderase como último día do prazo para a presentación de solicitudes o correspondente ao mesmo ordinal do día da súa publicación. Se o último día do prazo for inhábil, entenderase prorrogado ao primeiro día hábil seguinte, e se no mes de vencemento non hai día equivalente ao inicial do cómputo, entenderase que o prazo finaliza o último día do mes.
Santiago de Compostela, 15 de decembro de 2022
ORDE do 19 de decembro de 2022 pola que se fixa o prezo privado para a venda ao público dunha publicación editada pola Axencia Galega da Calidade Alimentaria.
Consellería do Medio Rural — III. Outras disposicións — 03/01/2023

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou realización de actividades efectuadas en réxime de dereito privado cando, prestando tamén tales servizos ou actividades o sector privado, sexan de solicitude voluntaria por parte dos administrados.
Así mesmo, o artigo 51 da referida lei determina que os prezos privados serán fixados polas consellerías, logo do informe favorable da consellería competente en materia de Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes efectos, a consellería correspondente remitirá á Consellería de Facenda e Administración Pública o proxecto normativo xunto coa memoria económica en que se xustifiquen os aspectos anteriores. A norma que fixe este prezo deberá ser publicada no
Diario Oficial de Galicia
.
Na súa virtude, e segundo se recolle na Lei 1/1983, do 22 de febreiro, de normas reguladoras da Xunta e da súa Presidencia, e logo do informe favorable da Consellería de Facenda e Administración Pública, esta consellería
Artigo único
1. Queda aprobado o prezo privado de venda ao público dunha publicación editada pola Axencia Galega da Calidade Alimentaria, que se relaciona no anexo.
2. Este prezo entenderase co IVE incluído.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 19 de decembro de 2022
ORDE do 27 de decembro de 2022 pola que se fixa o prezo privado para a venda ao público dunha publicación editada pola Fundación Cidade da Cultura de Galicia.
Consellería de Cultura, Educación, Formación Profesional e Universidades — III. Outras disposicións — 12/01/2023

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestándose tamén tales servizos ou actividades polo sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que «os prezos privados serán fixados polas consellerías correspondentes, logo de informe favorable da de Economía e Facenda, atendendo as condicións e circunstancias do mercado en que operen, sen prexuízo de que excepcionalmente se poidan aplicar subvencións reguladoras. Para estes esfectos, a consellería correspondente remitirá á de Economía e Facenda o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no
Diario Oficial de Galicia
».
Na súa virtude, vista a proposta formulada pola Consellería de Cultura, Educación, Formación Profesional e Universidades e logo do informe favorable da Consellería de Facenda e Administración Pública, esta consellería
Artigo único
1. Queda aprobado o prezo privado de venda ao público da publicación editada pola Fundación Cidade da Cultura de Galicia que se relaciona no anexo.
2. Este prezo entenderase co IVE incluído.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 27 de decembro de 2022
ORDE do 27 de decembro de 2022 pola que se fixan os prezos privados para a venda ao público de diversas publicacións.
Consellería de Cultura, Educación, Formación Profesional e Universidades — III. Outras disposicións — 12/01/2023

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestándose tamén tales servizos ou actividades polo sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que «os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente se poidan aplicar subvencións reguladoras. Para estes efectos, a consellería correspondente remitirá á de Economía e Facenda o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no Diario Oficial de Galicia».
Na súa virtude, vista a proposta formulada pola Consellería de Cultura, Educación, Formación Profesional e Universidades e logo do informe favorable da Consellería de Facenda e Administración Pública, esta consellería
Artigo único
1. Quedan aprobados os prezos privados de venda ao público das publicacións editadas pola Consellería de Cultura, Educación, Formación Profesional e Universidades que se relacionan no anexo.
2. Estes prezos entenderanse co IVE incluído.
Disposición derradeira única
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 27 de decembro de 2022
ORDE do 20 de decembro de 2022 pola que se modifica a autorización do centro privado Malvedo, de Coles (Ourense).
Consellería de Cultura, Educación, Formación Profesional e Universidades — III. Outras disposicións — 12/01/2023

A representación da titularidade do centro privado (CPR) Malvedo, de Coles, solicita a modificación da autorización para impartir o bacharelato da modalidade Xeral.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Modificación da autorización
Modificar a autorización do centro para impartir o bacharelato da modalidade Xeral, quedando o centro configurado como se detalla a seguir:
– Denominación: centro privado (CPR) Malvedo.
– Código: 32016731.
– Domicilio: Malvedo, s/n
– Localidade: Coles.
– Concello: Coles.
– Provincia: Ourense.
– Titular: Colegio Concepción Arenal Malvedo, S.L.
Composición resultante:
a) 3 unidades do segundo ciclo de educación infantil.
b) 4 unidades de educación secundaria obrigatoria.
c) 6 unidades de bacharelato das seguintes modalidades:
– Ciencias e Tecnoloxía.
– Humanidades e Ciencias Sociais.
– Xeral.
Artigo 2. Inicio da actividade
Para a posta en funcionamento das ensinanzas que se autorizan, a Xefatura Territorial da Consellería de Cultura, Educación, Formación Profesional e Universidades de Ourense, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3. Inscrición no rexistro de centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4. Revisión da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 20 de decembro de 2022
RESOLUCIÓN do 20 de decembro de 2022, da Dirección Xeral de Patrimonio Natural, pola que se publican os beneficiarios das subvencións concedidas en virtude da Orde do 28 de xullo de 2022 mediante a que se establecen as bases reguladoras e a convocatoria das axudas previstas polo Decreto 130/2022, do 21 de xullo, de medidas urxentes de axuda para a reparación de danos causados polos incendios que se produciron en Galicia durante o mes de xullo de 2022, destinadas a titulares de infraestruturas de uso público do medio natural dentro da Rede galega de espazos protexidos e reservas da biosfera afectadas polos incendios forestais, no ámbito da competencia desta consellería (código de procedemento MT100B).
Consellería de Medio Ambiente, Territorio e Vivenda — III. Outras disposicións — 12/01/2023

De conformidade co establecido no artigo 15.1 da Lei 9/2007, do 13 de xuño, de subvencións de Galicia, procédese á publicación das subvencións concedidas.
De acordo co anterior,
Publicar no
Diario Oficial de Galicia
as axudas concedidas en virtude da Orde do 28 de xullo de 2022 mediante a que se establecen as bases reguladoras e a convocatoria das axudas previstas polo Decreto 130/2022, do 21 de xullo, de medidas urxentes de axuda para a reparación de danos causados polos incendios que se produciron en Galicia durante o mes de xullo de 2022, destinadas a titulares de infraestruturas de uso público do medio natural dentro da Rede galega de espazos protexidos e reservas da biosfera afectadas polos incendios forestais, no ámbito da competencia desta consellería (código de procedemento MT100B).
A finalidade desta orde é o outorgamento de axudas específicas para sufragar os gastos derivados das actuacións que se leven a cabo para a reposición ou reparación das infraestruturas de uso público do medio natural dentro da Rede galega de espazos protexidos e reservas da biosfera, como consecuencia dos incendios que se produciron durante o mes de xullo do ano 2022 en Galicia (código de procedemento MT100B).
As axudas outorgáronse de forma directa por mor do interese público, social e humanitario derivado das circunstancias excepcionais que concorreron neste caso.
Esta subvención finánciase integramente con fondos propios da Xunta de Galicia, con cargo ao crédito previsto na aplicación orzamentaria 08.03.541B 781.0 para os montes veciñais en man común, por importe de 200.000 euros, e na aplicación 08.03.541B.760.0 para os concellos, por importe de 350.000 euros, ambas dos orzamentos xerais da Comunidade Autónoma de Galicia para o ano 2022.
As contías e persoas beneficiarias por cada unha das liñas relaciónanse nos anexos I e II desta resolución.
As axudas aos beneficiarios foron aprobadas mediante resolución da directora xeral de Patrimonio Natural.
Santiago de Compostela, 20 de decembro de 2022